Oijah. Sõjakirves sügeleb loomulikult sellepärast, et mina ju olengi tark tüdruk, võin oma paksud prillid ja lotendava kampsuni panti panna, kui te muidu ei usu. Aga suurest tarkusest hoolimata juhtub ikka, et enne kui isegi aru saan, olen  allunud ajupesule, mis ütleb, et seksikad on ikka lollid blondiinid, juuksevärvist olenemata. Tavaliselt olen käinud filosoofilise resignatsiooni teed, nautides selliseid põlatud hüvesid nagu raamatute lugemine (nämm… nämmm), huvitav töö, luksus aeg-ajalt tööandjat valida ja intelligentne flirt… ups, kas ma ütlesin flirt? ma tahtsin ikka öelda diskussioon intelligentsete meestega. Ja loomulikult käivad seda lammutamas kõik need ilusad meesterahvad, kes räägivad, et neile meeldivad nohikud, no meeldivadki, et nad  häbeneks lollide tüdrukutega käia, et prillid on seksikad ("prillide äravõtmine on sama hea kui striptiis") ja nõnda edasi.